आज चुनाव प्रचार के दौरान माया विकास की पुजारिन और हिंसा को कतई बर्दाश्त न करने की मूर्ति बनी हुई हैं. कैबिनेट सचिव शशांक शेखर सिंह की अध्यक्षता वाले सबसे सयाने और वफादार अफसरशाहोंका एक समूह यूपी की कुशासन वाले राज्‍य की पुरानी छवि को तोड़ने के लिए देर रात तक काम कर रहा है. राज्‍य में शशांक दूसरे नंबर की सबसे शक्तिशाली हस्ती माने जाते हैं. उनसे लोग जितना डरते हैं, उतनी ही उनकी सराहना भी करते हैं. सिर्फ वही एक ऐसे शख्स हैं जिन्हें मुख्यमंत्री से किसी भी समय मिलने के लिए समय लेने की जरूरत नहीं है.